Arkan vokste opp sammen med tre eldre søstre i et meget strengt hjem, hvor fysiske avstraffelser var vanlig. Ni år gammel rømte han hjemmefra for første gang og tilbragte halvannen måned i en ungdomsleir i Dubrovnik. Senere rømte han flere ganger og ble etterhvert en dreven lommetyv som stjal vesker og lommebøker fra turister og besøkende i parkene i Beograd. Foreldrene ble skilt da Arkan var i tenårene.